Тәжікстан парамен ұсталғандарға қарсы жазаны күшейтпек
"Тәжікстан парамен ұсталғандарға қарсы жазаны күшейтпек" | "https://abai.kz/post/52936"
TITLE: Тәжікстан парамен ұсталғандарға қарсы жазаны күшейтпек
URL: https://abai.kz/post/52936
META: "Тәжікстан парамен ұсталғандарға қарсы жазаны күшейтпек" | "https://abai.kz/post/52936"
DATE: 16.05.2017
AUTHOR(s): Абай-ақпарат
TOTAL WORDS: 106
TEXT: Тәжікстанның сыртқы істер министрі Сироджиддин Аслов елде коррупцияға қарсы күресті күшейткенін, билік таяу уақытта парамен ұсталғандарға өте қатаң шара қолданатынын айтты. 15 мамырда Брюссельде өткен баспасөз мәслихаты кезінде Тәжікстанның СІМ «республикада коррупциямен күресетін арнайы мекеме бар, аталған құрылым құрылғалы бері үлкен жұмыстар атқарылды» деп мәлімдеді. «Коррупция әлемнің барлық елінде бар екені ешкімге құпия емес, бірақ біздің елде мұнымен күрес күшейді, елдегі әлеуметтік-экономикалық жағдайды түзеу үшін, жемқорларға қарсы ең қатал шара қолданатын боламыз. Бұл бағытта бізде жетістік бар деп айта аламын», - деді ол. Тәжікстанда коррупцияға қарсы мекеменің қазіргі және бұрынғы бірқатар шенеуніктері қамауға алынып жатыр. Оларға қарсы қызметін асыра пайдаланды деген айыппен қылмыстық іс қозғалды. Абай-ақпарат
